Владислав Листьев

Владислав Николаевич Листьев (1956 елның 10 мае, Мәскәү, РСФСР, ССРБ — 1995 елның 1 марты, Мәскәү, Россия) — совет һәм Россия телетапшырулар алып баручысы һәм журналист, ОРТның беренче генераль директоры, эшмәкәр. «Караш», «Час пик», «Могҗизалар кыры», «Тема» тапшыруларының авторы һәм беренче алып баручысы.

 Тормыш юлы 
Владислав Листьев 1956 елның 10 маенда Мәскәүдә туган. «Спартак» спорт җәмгыятенең бертуган Знаменский исемендәге мәктәп-интернатын тәмамлый. Яшьүсмерләр арасында 1000 метрга йөгерү буенча ССРБ чемпионы була«Адамово яблоко» (1992) телетапшыруыннан мәгълүмат, соңрак «Спартак» спорт җәмгыятенең физик культура буенча инструкторы булып эшли. Мәскәү астында Таман гвардия дивизиясендә хезмәт иткән.

Әзерлек бүлегеннән соң Мәскәү дәүләт университетына (МДУ) журналистика факультетының халыкара бүлегенә «журналист-международник» белгечлеге буенча укырга керә. Испан, француз һәм маҗар телләрен өйрәнгәнСамые первые новости об убийстве В.Листьева — YouTube. 1982 елда «телевидениенең әдәби хезмәткәре» белгечлеге буенча журфакны тәмамлый.

Югары уку йортын тәмамлаганнан соң Бөтенсоюз радиосын пропагандалауның төп редакциясенең чит илләр өчен радиотапшырулар редакторы булып эшли.

1987 елда Үзәк телевидениенең Яшьләр редакциясенә «Караш» программасының әйдәп баручысы булып эшкә күчә.

Берничә тапкыр КВН югары лигасы жюриена чакырылган.

«Караш» программасының уңышына илһамланган Листьев һәм аның коллегалары ВИD («Взгляд и Другие» аббревиатурасыннан) телекомпаниясенә нигез салалар. ВИD бүгенге көнгә кадәр Первый канал өчен телепрограммалар җитештерә.

1991 елдан башлап Листьев телекомпаниянең генераль продюсеры, ә 1993 елның октябреннән — аның президенты. «ВИD» телекомпаниясендә эшләгән чорда Листьев «Могҗизалар кыры», «Тема» һәм «Час пик» телетапшыруларының авторы һәм алып баручысы, шулай ук «Йолдызлы сәгать», «L-клуб», «Көмеш шар» һәм «Көйне белеп ал» программаларын булдыручы була. Шул чорда компания буенча партнерлары белән талаша башлый.

1993 елның 4 октябрендә иртән РТР эфирында (хәзер — Россия-1) Листьев Югары Совет тарафдарлары турында, аларны Мәскәүнең тыныч кешеләрен үтерүдә гаепләп, кискен тискәре сүзләр әйтәВладислав Листьев о событиях в Москве (04.10.1993).

1994 елда, 1996 елдан ел саен Россиянең төрле шәһәрләрендә үткәрелә торган «Исән калу өчен ярыш» автошоу инициаторы була.

1995 елның гыйнварында Листьев, Первый каналның ОРТ яңа телекомпаниясе генераль директоры булып, «ВИD» телекомпаниясеннән китә.

 Үтерү 
1995 елның 1 мартында кич белән, «Час пик» программасын төшерүдән кайткан вакытта, Владислав Листьевны Новокузнецк урамында үз йорты подъездында ике билгесез кеше үтерәTäter verzichteten auf 1 500 Dollar . In: Berliner Zeitung, 3. März 1995. Беренче пуля уң як җилкәгә, икенче пуля — башка эләгә.

Бу җинаятькә бәйле рәвештә, киләсе көн дәвамында «1-й канал Останкино», «НТВ» һәм башка телеканалларда, яңалыклар чыгарылышына вакыт-вакыт өзелеп, «Владислав Листьев убит» дигән матәм заставкасы гына трансляцияләнә.

Хушлашу тантанасы 1995 елның 2-3 мартында «Останкино» концерт студиясендә узган. 1995 елның 4 мартында храмда һәм Мәскәүдәге Ваганьков зиратында җеназа уза.

 Искәрмәләр 

 Әдәбият 







 Сылтамалар 





Төркем:СБКФ әгъзалары
Төркем:ТЭФИ премиясе лауреатлары
Төркем:Русия эшмәкәрләре
Төркем:Әлифба буенча шәхесләр
Төркем:Әлифба буенча журналистлар
Төркем:Русия журналистлары
Төркем:ССРБ журналистлары
Төркем:Мәскәүдә вафатлар
Төркем:Википедия:Викимәгълүматтан чыганак булган мәкаләләр
Төркем:1995 елда вафатлар
Төркем:1 март көнне вафатлар
Төркем:Мәскәүдә туганнар
Төркем:1956 елда туганнар
Төркем:10 май көнне туганнар
Төркем:Мәскәү дәүләт университетын тәмамлаучылар